ยอดติดเชื้อ “โควิด” วันนี้ 14,956 คน ดับ 262 ราย ดันเสียชีวิตสะสมทะลุหมื่นสอง!
“ศบค.” พบผู้ติดเชื้อโควิดใหม่ 14,956 ราย แบ่งเป็นผู้ติดเชื้อใหม่ 14,600 ราย และจากเรือนจำ 356 ราย เสียชีวิต 262 ราย รวมยอดเสียชีวิตสะสมตั้งแต่เกิดการระบาด 12,103 ราย
2 ก.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (2 ก.ย. 64) พบผู้ติดเชื้อรายใหม่รวม 14,956 ราย แบ่งเป็นผู้ติดเชื้อใหม่ 14,600 ราย และจากเรือนจำ 356 ราย มีผู้เสียชีวิต 262 ราย และรักษาหายกลับบ้านแล้ว 17,936 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 1,205,624 ราย (ตั้งแต่ 1 เมษายน) กำลังรักษา 163,680 ราย หายป่วยสะสมจำนวน 1,031,278 ราย (ตั้งแต่ 1 เมษายน)
อย่างไรก็ตาม ตั้งแต่เกิดการระบาดของไวรัสโควิด-19 ทำให้มียอดผู้เสียชีวิตสะสมในประเทศไทย อยู่ที่ 12,103 รายแล้ว
